Thomas James Cobden-Sanderson
Store norske leksikon,Samfunn,Medier,Grafisk industri,Grafisk industrihistorie
Thomas James Cobden-Sanderson var en britisk bokdesigner og bokbinder og en foregangsperson innen The Arts and Crafts Movement og privattrykkbevegelsen. Han arbeidet opprinnelig for William Morris, men opprettet i 1900 sammen med Emery Walker trykkeriet The Doves Press. Trykkeriet ble kjent for sine unike typografi; de designet selv en meget elegant antikvafont. Fonten var basert på en skrifttype fra 1400-tallet av boktrykkeren Nicolas Jenson.
The Doves Bible (1903–1905) er et av mesterverkene fra The Doves Press. Til trykkeriet hørte også et bokbinderi hvor bøkene gjerne ble bundet i helpergaments bind.Fra 1909 drev Cobden-Sanderson trykkeriet alene til det ble nedlagt 1916. Han valgte da å kaste bokstavformene (typene) i Themsen, for å forsikre seg om at ingen andre skulle få bruke det unike designet.Cobden-Sanderson skrev The Ideal Book (1900) og artikler om The Arts and Crafts Movement. Les mer i Store norske leksikon bokkunst boktrykkerkunst privattrykkbevegelsen The Arts and Crafts Movement typografi